pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-มหาดไทย มอบนโยบายการพัฒนาเกษตรอินทรีย์ระดับพื้นที่ ย้ำ ผู้ว่าฯ ต้องเป็นกำลังหลัก
วันจันทร์ที่ 25 มิถุนายน 2561
มหาดไทย มอบนโยบายการพัฒนาเกษตรอินทรีย์ระดับพื้นที่ ย้ํา ผู้ว่าฯ ต้องเป็นกําลังหลัก
มหาดไทย มอบนโยบายการพัฒนาเกษตรอินทรีย์ระดับพื้นที่ ย้ํา ผู้ว่าฯ ต้องเป็นกําลังหลัก
วันนี้ (25 มิ.ย. 61) เวลา 09.00 น. นายสุธี มากบุญ รัฐมนตรีช่วยว่าการกระทรวงมหาดไทย มอบนโยบาย
การบูรณาการพัฒนาเกษตรอินทรีย์แห่งชาติระดับพื้นที่ ในการประชุมเชิงปฏิบัติการ “ขับเคลื่อนการพัฒนาเกษตรอินทรีย์แห่งชาติ” ร่วมกับนายวิวัฒน์ ศัลยกําธร รัฐมนตรีช่วยว่าการกระทรวงเกษตรและสหกรณ์ ณ โรงแรมปริ๊นซ์ พาเลซ กรุงเทพมหานคร ซึ่งมีวัตถุประสงค์เพื่อให้ผู้บริหารระดับสูง เจ้าหน้าที่ผู้ปฏิบัติงาน และผู้แทนภาคส่วนที่เกี่ยวข้อง ได้รับทราบนโยบายการขับเคลื่อนการพัฒนาเกษตรอินทรีย์แห่งชาติ แลกเปลี่ยนความคิดเห็น ร่วมกําหนดกรอบแนวทางบูรณาการพัฒนาเกษตรอินทรีย์แห่งชาติ และจัดทําแผนการพัฒนาเกษตรอินทรีย์ของจังหวัดระดับพื้นที่ให้สอดคล้องกับยุทธศาสตร์การพัฒนาเกษตรอินทรีย์แห่งชาติ พ.ศ. 2560 – 2564 ในพื้นที่ 13 จังหวัด ได้แก่ จังหวัดลพบุรี พัทลุง ฉะเชิงเทรา จันทบุรี หนองบัวลําภู สกลนคร มหาสารคาม สุรินทร์ ยโสธร เชียงใหม่ เชียงราย เพชรบูรณ์ และจังหวัดอุทัยธานี และประสานเชื่อมโยงทุกหน่วยงานร่วมกัน โดยผู้เข้าร่วมประชุมในครั้งนี้ ประกอบด้วย ผู้ว่าราชการจังหวัด รองผู้ว่าราชการจังหวัดที่รับผิดชอบด้านเกษตร เกษตรและสหกรณ์จังหวัดในพื้นที่ 13 จังหวัด คณะอนุกรรมการขับเคลื่อนการพัฒนาเกษตรอินทรีย์แห่งชาติ ผู้บริหารระดับสูงของกระทรวงเกษตรและสหกรณ์ และเกษตรกรผู้นําทําเกษตรอินทรีย์ รวมจํานวน 110 คน
รัฐมนตรีช่วยว่าการกระทรวงมหาดไทย ได้เน้นย้ําให้ผู้ว่าราชการจังหวัด เป็นแกนหลักในการขับเคลื่อนการพัฒนาเกษตรอินทรีย์แห่งชาติในระดับพื้นที่ เน้นการบูรณาการการทํางานจากทุกหน่วยงานในรูปแบบเครือข่าย
“ประชารัฐ” และการมีส่วนร่วมของภาคประชาชน พร้อมทั้งพัฒนาศักยภาพของทุกภาคส่วนเพื่อให้การพัฒนาเกษตรอินทรีย์ในทุกพื้นที่บรรลุผลสําเร็จอย่างเป็นรูปธรรม และเป็นแกนหลักในการจัดทําแผนงาน/โครงการให้สอดคล้องกับแผนยุทธศาสตร์ชาติ 20 ปี แผนพัฒนาเศรษฐกิจและสังคมแห่งชาติ ฉบับที่ 12 แผนปฏิรูปประเทศ แผนของเกษตรและสหกรณ์ แผนจังหวัด กลุ่มจังหวัด และแผนภาค เพื่อให้การพัฒนาเกิดผลสัมฤทธิ์ และมีประสิทธิภาพอย่างสูงสุดพร้อมที่จะก้าวสู่การเป็นผู้นําด้านการผลิต การบริโภค การค้าสินค้าและการบริการเกษตรอินทรีย์ในระดับภูมิภาค อย่างมั่นคงต่อไป
สําหรับการพัฒนาเกษตรอินทรีย์ ภาครัฐได้เริ่มให้ความสําคัญมาอย่างต่อเนื่อง ตั้งแต่ปี 2548 โดยสนับสนุนให้เกษตรอินทรีย์เป็นวาระแห่งชาติ เพื่อการพัฒนาอย่างยั่งยืน และสร้างโอกาสให้ประเทศไทยเป็นแหล่งผลิตอาหารปลอดภัยพร้อมเป็นครัวโลกผ่าน 4 ยุทธศาสตร์ ดังนี้ 1) ส่งเสริมการวิจัยการสร้างเผยแพร่องค์ความรู้ และนวัตกรรมเกษตรอินทรีย์2) พัฒนาการผลิตสินค้าและบริการเกษตรอินทรีย์ 3) พัฒนาตลาดสินค้าและบริการและการรับรองมาตรฐานเกษตรอินทรีย์ และ 4) การขับเคลื่อนเกษตรอินทรีย์ให้มีการบูรณาการการทํางานร่วมกับทุกหน่วยงานที่เกี่ยวข้อง ซึ่งยุทธศาสตร์การพัฒนาเกษตรอินทรีย์แห่งชาติ พ.ศ. 2560 – 2564 ได้ตั้งเป้าหมายไว้ว่าภายในปี 2564 ประเทศไทยจะมีจํานวนเกษตรกรที่ทําเกษตรอินทรีย์ไม่น้อยกว่า 30,000 ราย โดยมุ่งเน้นการยกระดับกลุ่มเกษตรอินทรีย์วิถีพื้นบ้าน และมีพื้นที่เกษตรอินทรีย์ไม่น้อยกว่า 600,000 ไร่ ซึ่งจะสามารถเพิ่มสัดส่วนตลาดสินค้าเกษตรอินทรีย์ในประเทศต่อตลาดส่งออก เป็นร้อยละ 40 : 60
รัฐบาลไทย-ข่าวทำเนียบรัฐบาล-นายกรัฐมนตรีขอบคุณประชาชนช่วยเป็นหูเป็นตาให้รัฐบาล ช่วยให้การบริหารจัดการเพื่อป้องกันโควิด-19 มีประสิทธิภาพมากขึ้น
วันศุกร์ที่ 17 กรกฎาคม 2563
นายกรัฐมนตรีขอบคุณประชาชนช่วยเป็นหูเป็นตาให้รัฐบาล ช่วยให้การบริหารจัดการเพื่อป้องกันโควิด-19 มีประสิทธิภาพมากขึ้น
นายกรัฐมนตรีขอบคุณประชาชนช่วยเป็นหูเป็นตาให้รัฐบาล ช่วยให้การบริหารจัดการเพื่อป้องกันโควิด-19 มีประสิทธิภาพมากขึ้น
ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่าพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณประชาชนทุกคนที่ได้ช่วยกันสอดส่องเป็นหูเป็นตา สนับสนุนการทํางานเพื่อบริหารสถานการณ์ควบคุมและป้องกันการแพร่ระบาดของโรคติดเชื้อไวรัสโคโรนา 2019 (COVID-19) ของรัฐบาล จากกรณีที่ฝ่ายนิติบุคคลของคอนโดมิเนียมแห่งหนึ่งมีมติไม่ยอมให้เจ้าหน้าที่ของสถานทูต หรือนักการทูตเข้าพัก หลังจากมีการแจ้งว่าจะมีผู้มากักตัวที่คอนโดมีเนียม 14 วัน แม้ว่าจะมีผลตรวจจากประเทศต้นทาง และสนามบินสุวรรณภูมิแล้วก็ตาม
โฆษกประจําสํานักนายกรัฐมนตรีระบุ ขณะนี้หน่วยงานที่เกี่ยวข้องอยู่ระหว่างพิจารณาร่วมกันถึงข้อกําหนดที่เหมาะสม และรัดกุมโดยเร็ว พร้อมขอให้มั่นใจว่ารัฐบาลให้ความสําคัญกับชีวิต และความปลอดภัยของประชาชนเป็นอันดับแรก ทั้งนี้ กระทรวงการต่างประเทศได้มีเอกสารแจ้งแก่คณะทูตประเทศต่างๆ แล้ว เมื่อวันที่ 14 กรกฎาคม 2563 ดังนี้ 1. ขอความร่วมมือสมาชิกทางการทูตทั้งหมด ผู้แทนทางกงสุล และองค์กรระหว่างประเทศ (DCIOs) ที่ได้รับอนุญาตให้เดินทางเข้าสู่ราชอาณาจักรไทย ให้เข้าสถานที่กักกันเป็นเวลาอย่างน้อย 14 วันอย่างเคร่งครัด 2. เพื่อป้องกันการระบาดของ COVID-19 ในพื้นที่อย่างมีประสิทธิภาพ ตั้งแต่ 15 กรกฎาคม 2563 สมาชิกของ DCIOs และครอบครัว จะต้องรอผลการตรวจทางห้องปฏิบัติการ RT-PCR ที่สนามบิน และ 3. รัฐบาลไทยอยู่ในระหว่างการตรวจสอบ และประเมินมาตรการป้องกันโรคที่เกี่ยวข้องกับ DCIOs โดยกระทรวงจะแจ้ง DCIOs ให้ทราบถึงข้อมูลและแนวทางการปรับปรุงใดๆ ในเวลาที่เหมาะสมต่อไป
-------------------------------------------
รัฐบาลไทย-ข่าวทำเนียบรัฐบาล-สมอ. แก้ มอก. ของเล่น คุมสารทาเลต พร้อมเตรียมกำหนดเพิ่มเครื่องเล่นสนามสาธารณะ : ชิงช้า กระดานลื่น ม้าหมุน และอุปกรณ์โยก เพื่อความปลอดภัย
วันศุกร์ที่ 3 มกราคม 2563
สมอ. แก้ มอก. ของเล่น คุมสารทาเลต พร้อมเตรียมกําหนดเพิ่มเครื่องเล่นสนามสาธารณะ : ชิงช้า กระดานลื่น ม้าหมุน และอุปกรณ์โยก เพื่อความปลอดภัย
สมอ. แก้ไขมาตรฐานของเล่น เพิ่มการตรวจหาสารทาเลตซึ่งเป็นสารก่อมะเร็งและคุมเข้มปริมาณสารโลหะหนัก และเตรียมกําหนดมาตรฐานเพิ่มอีก เครื่องเล่นสนามสาธารณะ ชิงช้า กระดานลื่น ม้าหมุน และอุปกรณ์โยก เพื่อป้องกันอันตรายจากการเล่น
นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม (สมอ.) กล่าวว่า ปัจจุบันของเล่นเด็กมีความหลากหลายมากขึ้น ทั้งรูปแบบและวัสดุที่ใช้ทํา สมอ. ในฐานะหน่วยงานที่มีหน้าที่กําหนดมาตรฐานและควบคุมสินค้าให้มีความปลอดภัย จึงได้ปรับแก้ไขมาตรฐานของเล่นให้มีความทันสมัย ทันต่อความก้าวหน้าทางเทคโนโลยีในปัจจุบัน เพื่อป้องกันอันตราย หรือผลกระทบทางสุขภาพที่อาจเกิดขึ้นจากการเล่น รวมทั้งยกระดับอุตสาหกรรมของเล่นของไทยให้มีขีดความสามารถในการแข่งขันทางการค้า
ทั้งนี้ มาตรฐานของเล่น มอก. 685-2540 ได้ปรับแก้ไขในส่วนที่เกี่ยวข้องกับความปลอดภัยของผู้ใช้งาน เช่น เพิ่มการตรวจสอบหาสารทาเลตซึ่งเป็นสารก่อมะเร็งชนิดหนึ่ง ใช้ในกระบวนการผลิตพลาสติกในกลุ่มพีวีซีเพื่อให้เนื้อพลาสติกมีความอ่อนตัว ซึ่งหากใช้สารทาเลตที่มีคุณภาพต่ํา ก็มีโอกาสที่สารทาเลตจากพลาสติกจะหลุดออกมาและเมื่อมีการสัมผัสโดยตรงจะส่งผลกระทบต่อสุขภาพในระยะยาวได้ สมอ.จึงต้องควบคุมให้อยู่ในปริมาณที่ไม่เป็นอันตรายตามมาตรฐานสากล ซึ่งเดิมไม่ได้มีการกําหนดไว้ โดยมีเกณฑ์ควบคุมปริมาณของสารทาเลตสําหรับของเล่นเด็กอายุต่ํากว่า 3 ขวบ และของเล่นที่สามารถนําเข้าปากได้ ต้องไม่เกิน 0.1%โดยมวล และแก้ไขการตรวจหาสารโลหะหนัก ในกลุ่มผลิตภัณฑ์ของเล่นที่มีการสัมผัสโดยตรงให้เข้มข้นขึ้น เช่น ฟิงเกอร์เพนต์ ซึ่งเป็นสีน้ําที่เด็กใช้มือสัมผัสโดยตรง ปริมาณสารตะกั่วต้องไม่เกิน 10 มิลลิกรัมต่อกิโลกรัม จากเดิมต้องไม่เกิน 90 มิลลิกรัมต่อกิโลกรัม หรือสารหนูต้องไม่เกิน 10 มิลลิกรัมต่อกิโลกรัม จากเดิมกําหนดเกณฑ์สูงสุดมีได้ไม่เกิน 25 มิลลิกรัมต่อกิโลกรัม เป็นต้น เพื่อป้องกันอันตรายและผลกระทบทางสุขภาพที่อาจเกิดขึ้นจากการเล่น สัมผัส หรือการนําเข้าปาก และเพื่อให้มาตรฐานมีความทันสมัย สอดคล้องกับมาตรฐานสากล และเทคโนโลยีการผลิตในปัจจุบัน ซึ่งคณะกรรมการมาตรฐานผลิตภัณฑ์อุตสาหกรรม (กมอ.) ได้เห็นชอบมาตรฐานดังกล่าวแล้ว คาดว่าจะประกาศบังคับใช้ประมาณต้นปี 2563
เลขาธิการ สมอ. กล่าวเพิ่มเติมว่า นอกจากจะปรับแก้ไขมาตรฐานของเล่นให้ทันสมัยแล้ว ยังได้กําหนดมาตรฐานเครื่องเล่นสนามสาธารณะเพิ่มอีก 2 มาตรฐาน คือ ชิงช้า มอก.3000 เล่ม 1-2562 และกระดานลื่น มอก.3000 เล่ม 2-2562 โดยคาดว่าจะประกาศใช้ได้ในช่วงต้นปี 2563 เนื่องจากพบว่า ยังมีข่าวเด็กๆ ได้รับอันตรายจากการเล่นเครื่องเล่นสนามที่ไม่มีมาตรฐานอย่างต่อเนื่อง จากข้อมูลของศูนย์วิจัยเพื่อสร้างเสริมความปลอดภัยในเด็ก รพ.รามาธิบดี พบว่าในแต่ละปีมีเด็กได้รับบาดเจ็บจากการเล่นเครื่องเล่นสนามในสนามเด็กเล่นไม่ต่ํากว่า 34,000 คน นอกจากนี้ ยังมีแผนที่จะกําหนดเพิ่มอีก 2 มาตรฐาน ได้แก่ ม้าหมุน และอุปกรณ์โยก เพื่อให้ครอบคลุมเครื่องเล่นที่อยู่ในสนามเด็กเล่น ซึ่ง สมอ. คาดหวังว่าการกําหนดมาตรฐานของเล่นและเครื่องเล่นสนาม จะช่วยให้ผู้ประกอบการมีแนวทางในการผลิต และนําเข้าของเล่นที่มีคุณภาพ มีมาตรฐาน ปลอดภัย รวมถึงโรงเรียนต่างๆ ก็มีทางเลือกในการเลือกซื้อเครื่องเล่นสนามมาติดตั้งในโรงเรียนด้วยความปลอดภัยมากขึ้น ซึ่งจะช่วยลดการบาดเจ็บและอันตรายให้กับบุตรหลานได้อย่างแน่นอน
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019(COVID-19) ประจำวันที่ 11 เมษายน 2563
วันเสาร์ที่ 11 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 11 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 11 เมษายน 2563 1. สถานการณ์ทั่วโลก ข้อมูลตั้งแต่วันที่ 5 มกราคม – 11 เมษายน  2563 (7.00 น.) พบผู้ป่วยยืนยันติดเชื้อจํานวน 1,697,533 ราย เสียชีวิต 102,687 ราย ส่วนสถานการณ์ต่างประเ
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่11 เมษายน 2563
1. สถานการณ์ทั่วโลก ข้อมูลตั้งแต่วันที่5 มกราคม –11 เมษายน 2563 (7.00 น.) พบผู้ป่วยยืนยันติดเชื้อจํานวน 1,697,533 ราย เสียชีวิต 102,687 ราย ส่วนสถานการณ์ต่างประเทศที่มียอดผู้ป่วยมาก 3 อันดับแรก คือ สหรัฐอเมริกาพบผู้ป่วย 502,049 ราย เสียชีวิต 18,719 ราย สเปนพบผู้ป่วย 158,273 ราย เสียชีวิต 16,081 ราย และอิตาลีพบผู้ป่วย 147,577 ราย เสียชีวิต 18,849 ราย
2. สถานการณ์ในประเทศไทย (10 เมษายน 2563 เวลา 16.00 น.) ผู้ป่วยกลับบ้านได้ 122 ราย ผู้ป่วยรายใหม่ 45 ราย นับเป็นลําดับที่ 2,474-2,518 จําแนกเป็นกลุ่มดังนี้
กลุ่มที่1ผู้ป่วยที่มีประวัติสัมผัสกับผู้ป่วย หรือเกี่ยวข้องกับสถานที่ที่พบผู้ป่วยก่อนหน้านี้ จํานวน 23 ราย มีรายละเอียด ดังนี้
1.1 สัมผัสกับผู้ป่วยที่มีรายงานมาแล้ว 23 ราย
กลุ่มที่2ผู้ป่วยรายใหม่ จํานวน 9 ราย มีรายละเอียด ดังนี้
2.1 คนที่เดินทางกลับจากต่างประเทศ 3 ราย (คนไทย 2 ราย / ต่างชาติ 1 ราย)
2.2 ไปสถานที่ชุมนุมชน 3 ราย
2.3 อาชีพเสี่ยง 1 ราย
2.4  บุคลากรทางการแพทย์ 2 ราย
กลุ่มที่3ได้รับผล lab ยืนยันพบเชื้อ อยู่ระหว่างรอประวัติและสอบสวนโรค 4 ราย
กลุ่มที่ 4เดินทางมาจากต่างประเทศและเข้า State Quarantines 9 ราย
วันนี้ ได้รับรายงานผู้ป่วยเสียชีวิต 2 ราย
รายที่ 1 เป็นชายไทยอายุ 46 ปี อาชีพเจ้าหน้าที่โรงรับจํานํา มีโรคประจําตัวคือ ความดันโลหิตสูง และภาวะอ้วน มีประวัติใกล้ชิดกับคนในครอบครัวซึ่งเป็นผู้ป่วยโรคโควิด-19 เข้ารับรักษาที่โรงพยาบาลเอกชนแห่งหนึ่งในจังหวัดนนทบุรี ด้วยอาการไข้สูง ไอ เสียชีวิตวันที่ 9 เมษายน 2563 (เป็นผู้เสียชีวิตรายที่ 34)
รายที่ 2 เป็นชายไทย อายุ 65 ปี อาชีพพนักงานทําความสะอาด มีประวัติสัมผัสกับชาวต่างชาติในกรุงเทพมหานคร เดินทางกลับบ้านที่จังหวัดพะเยา และเข้ารักษาที่โรงพยาบาลแห่งหนึ่ง ด้วยอาการ ไอ เจ็บคอ มีน้ํามูก อ่อนเพลีย ส่งต่อรักษาที่โรงพยาบาลอีกแห่งในจังหวัดพะเยา เสียชีวิตวันที่ 10 เมษายน 2563 (เป็นผู้เสียชีวิตรายที่ 35)
โดยสรุปภาพรวมวันนี้ มีผู้ป่วยกลับบ้านสะสม 1,135 ราย ยังรักษาในโรงพยาบาล1,348 ราย เสียชีวิตสะสม 35 ราย รวมมีผู้ป่วยสะสม 2,518 ราย
**************************************11 เมษายน 2563
**************************
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019(COVID-19) ประจำวันที่ 9 เมษายน 2563
วันพฤหัสบดีที่ 9 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 9 เมษายน 2563
1. สถานการณ์ทั่วโลกใน 209 ประเทศ 2 เขตบริหารพิเศษ 2 เรือสําราญ ข้อมูลตั้งแต่ 5 มกราคม – 9 เมษายน  2563 (7.00 น.) พบผู้ป่วยยืนยันติดเชื้อจํานวน 1,509,435 ราย เสียชีวิต 88,333 ราย
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่9 เมษายน 2563
1. สถานการณ์ทั่วโลกใน 209 ประเทศ 2 เขตบริหารพิเศษ 2 เรือสําราญ ข้อมูลตั้งแต่5 มกราคม –9 เมษายน 2563 (7.00 น.) พบผู้ป่วยยืนยันติดเชื้อจํานวน 1,509,435 ราย เสียชีวิต 88,333 ราย ส่วนสถานการณ์ต่างประเทศที่มียอดผู้ป่วยมาก 3 อันดับแรก คือ สหรัฐอเมริกาพบผู้ป่วย 427,101 ราย เสียชีวิต 14,668 ราย สเปนพบผู้ป่วย 148,220 ราย เสียชีวิต 14,792 ราย และอิตาลีพบผู้ป่วย 139,422 ราย เสียชีวิต 17,669 ราย
2. สถานการณ์ในประเทศไทย (8 เม.ย.63 เวลา 16.00 น.) ผู้ป่วยกลับบ้านได้ 52 ราย ผู้ป่วยรายใหม่ 54 ราย นับเป็นลําดับที่ 2,370-2,423 จําแนกเป็นกลุ่มดังนี้
กลุ่มที่1ผู้ป่วยที่มีประวัติสัมผัสกับผู้ป่วย หรือเกี่ยวข้องกับสถานที่ที่พบผู้ป่วยก่อนหน้านี้ จํานวน 22 ราย
มีรายละเอียด ดังนี้
1.1 สัมผัสกับผู้ป่วยที่มีรายงานมาแล้ว 22 ราย
กลุ่มที่2ผู้ป่วยรายใหม่ จํานวน 21 ราย มีรายละเอียด ดังนี้
2.1 คนที่เดินทางกลับจากต่างประเทศ 5 ราย (คนไทย 3 ราย / ต่างชาติ 2 ราย)
2.2 ไปสถานที่ชุมนุมชน 4 ราย
2.3 อาชีพเสี่ยง 8 ราย
2.4  บุคลากรทางการแพทย์ 4 ราย (สะสม 80ราย)
กลุ่มที่3ได้รับผล lab ยืนยันพบเชื้อ อยู่ระหว่างรอประวัติและสอบสวนโรค 6 ราย
กลุ่มที่ 4เดินทางมาจากอินโดนีเซียเข้า State Quarantines จํานวน 5 ราย
วันนี้ ได้รับรายงานผู้ป่วยเสียชีวิต 2 ราย
รายที่ 1 เป็นชายชาวฝรั่งเศส อายุ 74 ปี มีประวัติเดินทางกลับจากฝรั่งเศส และเดินทางไปเที่ยวโดยรถทัวร์ เข้ารับการรักษาที่โรงพยาบาลเอกชนแห่งหนึ่งในจังหวัดชลบุรี ด้วยอาการ ไข้ ไอ ปวดท้อง ส่งต่อรักษาที่โรงพยาบาลชลบุรี เสียชีวิตวันที่ 7 เมษายน 2563 (เป็นผู้เสียชีวิตรายที่ 31)
รายที่ 2 เป็นชายชาวไทยอายุ 82 ปี เข้ารักษาที่โรงพยาบาลส่งเสริมสุขภาพตําบล ด้วยอาการไข้ ไอ มีน้ํามูก หายใจลําบาก ส่งต่อรักษาที่โรงพยาบาลพระสมุทรเจดีย์ จังหวัดสมุทรปราการ เสียชีวิตวันที่ 8 เมษายน 2563 (เป็นผู้เสียชีวิตรายที่ 32)
โดยสรุปภาพรวมวันนี้มีผู้ป่วยกลับบ้านสะสม 940 ราย ยังรักษาในโรงพยาบาล1,451 ราย ในจํานวนนี้เป็นผู้ป่วยอาการหนัก 36 ราย เสียชีวิตสะสม 32 ราย รวมผู้ป่วยสะสม 2,423 ราย
***********************************9 เมษายน 2563
รัฐบาลไทย-ข่าวทำเนียบรัฐบาล-ทส. ย้ำ หยุดเผา = ไม่ซ้ำเติมแผ่นดิน
วันศุกร์ที่ 27 มีนาคม 2563
ทส. ย้ํา หยุดเผา = ไม่ซ้ําเติมแผ่นดิน
นายวราวุธ ศิลปอาชา รัฐมนตรีว่ากระทรวงทรัพยากรธรรมชาติและสิ่งแวดล้อม ลงพื้นที่เป็นประธานการประชุมติดตามการแก้ไขปัญหาสถานการณ์ไฟป่าและหมอกควัน ในพื้นที่ 9 จังหวัดภาคเหนือตอนบน ผ่านระบบ Video Conference ณ ห้องประชุมศูนย์ปฏิบัติการแก้ไขปัญหาไฟป่าและหมอกค
ทส. ย้ํา หยุดเผา = ไม่ซ้ําเติมแผ่นดิน
วันนี้ (27มีนาคม 2563) นายวราวุธ ศิลปอาชา รัฐมนตรีว่ากระทรวงทรัพยากรธรรมชาติและสิ่งแวดล้อม ลงพื้นที่เป็นประธานการประชุมติดตามการแก้ไขปัญหาสถานการณ์ไฟป่าและหมอกควัน ในพื้นที่ 9 จังหวัดภาคเหนือตอนบน ผ่านระบบ Video Conference ณ ห้องประชุมศูนย์ปฏิบัติการแก้ไขปัญหาไฟป่าและหมอกควัน (ส่วนหน้า) จังหวัดเชียงใหม่ โดยโอกาสนี้ นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม พร้อมด้วย ผู้อํานวยการศูนย์ปฏิบัติการแก้ไขปัญหาไฟป่าและหมอกควัน (ส่วนหน้า) ผู้ตรวจกระทรวงฯ อธิบดีกรมป่าไม้ กรมอุทยานแห่งชาติ สัตว์ป่า และพันธุ์พืช รวมถึงส่วนราชการในพื้นที่ 9 จังหวัดภาคเหนือตอนบน และกองทัพภาคที่ 3 ร่วมประชุมรับทราบนโยบายจากรัฐมนตรีว่าการกระทรวงทรัพยากรธรรมชาติและสิ่งแวดล้อม ดังนี้
1. ให้ผู้ตรวจราชการกระทรวงทรัพยากรธรรมชาติและสิ่งแวดล้อม อธิบดีกรมป่าไม้ อธิบดีกรมอุทยานแห่งชาติ สัตว์ป่า และพันธุ์พืช ผู้ว่าราชการจังหวัด และหน่วยงานที่เกี่ยวข้อง ให้ความสําคัญกับการแก้ไขปัญหาสถานการณ์ไฟป่าและหมอกควันอย่างเร่งด่วน
2. ให้ สํานักงานทรัพยากรธรรมชาติและสิ่งแวดล้อมจังหวัด กรมอุทยานแห่งชาติ สัตว์ป่า และพันธุ์พืช และ กรมป่าไม้ สนับสนุนดูแลเรื่องสวัสดิการสร้างขวัญและกําลังใจในการปฏิบัติงานแก่เจ้าหน้าที่ที่ปฏิบัติงานทุก ๆ ท่านที่อยู่ในพื้นที่
3. ในช่วงที่ประกาศปิดพื้นที่ป่าอนุรักษ์ทั้งหมด หากพบมีผู้บุกรุก ให้จับกุมดําเนินคดีทันทีโดยมิให้ละเว้น
4. ให้สร้างความรู้ความเข้าใจกับประชาชน โดยเฉพาะในโรงเรียนและสถานบันการศึกษา เพื่อให้คนรุ่นใหม่ได้ถ่ายทอดไปสู่คนรุ่นเก่าในกลุ่มชาติพันธุ์ต่างๆ ให้ตระหนักถึงความสําคัญของพื้นที่ป่าและความเสียหายจากไฟป่า
5. ขอให้พิจารณาแนวทางการใช้เทคโนโลยีอากาศยานไร้คนขับ หรือ UAV (Unmanned Aerial Vehicle) ในการสํารวจตรวจจับจุดความร้อน เพื่อเพิ่มประสิทธิภาพในการดําเนินงานและเจ้าหน้าที่ให้รวดเร็วขึ้น อีกทั้ง ให้กรมป่าไม้ประสานไปยังกองทัพอากาศ เพื่อขอความสนับสนุนในการใช้ขอมูลจากเทคโนโลยี UAV มาประกอบการปฏิบัติงาน
6. พิจารณาแนวทางการกําหนดเจ้าหน้าที่เข้าไปประจําในหมู่บ้านต่างๆ เพื่อเฝ้าระวังในหมู่บ้านพื้นที่ที่ความเสี่ยงและพื้นที่ที่พบว่ามีการเผาบ่อยครั้ง โดยเฉพาะในพื้นที่ 4 จังหวัด คือ จังหวัดเชียงใหม่ แม่ฮ่องสอน เชียงราย และพะเยา โดยให้ประสานงานกับเจ้าหน้าที่ฝ่ายปกครองให้ร่วมทีมเพื่อความรอบคอบรัดกุม
7. พิจารณาจัดหาอุปกรณ์ที่มีความทันสมัย มีความเหมาะสมสําหรับใช้ในทีมดับไฟป่าและลาดตระเวน ทีมละอย่างน้อย 1 ชุด เพื่อเพิ่มศักยภาพและสร้างความฮึกเหิมให้กับเจ้าหน้าที่ผู้ปฏิบัติงาน
8. ด้านงบประมาณสนับสนุน ขอให้มีการพิจารณาปรับงบประมาณให้เหมาะสม
รัฐบาลไทย-ข่าวทำเนียบรัฐบาล-​เตรียมจ้างงานด่วน “ 45 วัน ” เฟส 2  เรียกผู้ที่ขึ้นบัญชีไว้ เพิ่มอีก 400 คน
วันพุธที่ 27 พฤษภาคม 2563
​เตรียมจ้างงานด่วน “ 45 วัน ” เฟส 2  เรียกผู้ที่ขึ้นบัญชีไว้ เพิ่มอีก 400 คน
กรมการจัดหางาน เตรียมเข็นโครงการจ้างงานด่วน 45 วันๆ ละ “300 บาท” เฟส 2 ออกมา หลังจากเฟสแรกของโครงการได้รับผลตอบรับที่ดี เล็งจ้างผู้ว่างงานที่ผ่านการคัดเลือกและขึ้นทะเบียนผ่านการสัมภาษณ์งานไว้กับกรมการจัดหางาน เพิ่ม 400 คน
นายสุชาติ พรชัยวิเศษกุล อธิบดีกรมการจัดหางาน เปิดเผยความคืบหน้า มาตรการส่งเสริมการจ้างงาน ตามโครงการจ้างงานเพื่อลดผลกระทบจากการแพร่ระบาดของไวรัส COVID-19 ระยะที่ 2 ว่า " กรมการจัดหางานวางแผนจะดําเนิน
โครงการจ้างงานด่วน เฟส 2 ต่อหลังจากประสบความสําเร็จในการช่วยเหลือ บรรเทาผลกระทบจากปัญหาดังกล่าวได้เป็นอย่างดีในเฟสแรก โดยขณะนี้ได้ส่งหนังสือถึงผู้ว่าราชการจังหวัดทุกจังหวัด เพื่อแจ้งสํานักงานจัดหางานจังหวัด และสํานักงานจัดหางานกรุงเทพมหานครพื้นที่ 1-10 เตรียมจ้างงานผู้ที่ผ่านการคัดเลือกและขึ้นทะเบียนผ่านการสัมภาษณ์ไว้ เพิ่มขึ้นอีก 400 คน หลังจากที่เฟสแรก มีผู้ว่างงานให้ความสนใจสมัครทํางานกว่า 8,000 คน และมีผู้ผ่านการคัดเลือก และขึ้นทะเบียนผ่านการสัมภาษณ์งานไว้กับกรมการจัดหางาน 3,189 คน เพื่อขยายผลการช่วยเหลือให้ครอบคลุมผู้ว่างงานจากผลกระทบของ COVID-19 ได้มากขึ้น ซึ่งคาดว่าจะสามารถเริ่มจ้างงานเฟส 2 ได้ ในเดือนมิถุนายนนี้ "
อธิบดีกรมการจัดหางาน กล่าวเพิ่มเติมว่า การจ้างงานในโครงการจ้างงานเพื่อลดผลกระทบจากการแพร่ระบาดของไวรัส COVID-19 (ระยะที่ 1) ที่ผ่านมาได้รับผลตอบรับที่ดี ซึ่งช่วยลดปัญหาการว่างงานในช่วงของการแพร่ระบาดฯ ได้ในระดับหนึ่ง ในภาวะที่เศรษฐกิจของประเทศชะลอตัว แต่อย่างไรก็ดี ยังมีผู้ว่างงานจํานวนหนึ่งที่ยังต้องการความช่วยเหลือ กรมการจัดหางานจึงได้ปรับแผนการใช้งบประมาณประจําปีงบประมาณ พ.ศ.2563 มาใช้ในการจ้างงาน เพื่อบรรเทาผลกระทบของประชาชน
รัฐบาลไทย-ข่าวทำเนียบรัฐบาล-​อนุมัติ ไทยเป็นเจ้าภาพจัดแข่งขัน “โมโต จีพี” ปี 64-68
วันจันทร์ที่ 13 กรกฎาคม 2563
​อนุมัติ ไทยเป็นเจ้าภาพจัดแข่งขัน “โมโต จีพี” ปี 64-68
วันเสาร์ที่ 11 กรกฎาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบการเสนอตัวเป็นเจ้าภาพการจัดการแข่งขันรถจักรยานยนต์ชิงแชมป์โลก รายการ โมโต จีพี ประจําปี 2564-2568 และเห็นชอบกรอบวงเงินค่าลิขสิทธิ์การจัดการแข่งขัน เป็นเงิน 900 ล้านบาท โดยการเป็นเจ้าภาพการจัดการแข่งขันฯ ใน 2 ปีที่ผ่านมา ทําให้ประเทศไทยเป็นที่รู้จักในระดับโลกมากยิ่งขึ้น และสนามช้างอินเตอร์เนชั่นแนล เซอร์กิต จังหวัดบุรีรัมย์ ได้รับเลือกให้เป็นสนามแข่งขันที่ดีที่สุดประจําปี 2561 รวมทั้งมีผู้เข้าชมการแข่งขันมากที่สุดในฤดูกาล แสดงให้เห็นถึงศักยภาพของประเทศไทยในการจัดการแข่งขันระดับโลก ช่วยสร้างรายได้แก่ประชาชนในจังหวัดบุรีรัมย์และจังหวัดใกล้เคียงทั้งภาคบริการ การท่องเที่ยว การค้าขาย และการจ้างแรงงานท้องถิ่น ก่อให้เกิดมูลค่าทางเศรษฐกิจกว่า 3,000 ล้านบาท
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.วธ. สั่งคุมเข้มร้านเกม คาราโอเกะ ป้องกันติดเชื้อโควิด-19 สวธ. รับนโยบายแจ้งผวจ.ทั่วประเทศ และผู้ประกอบการร้านเกม - คาราโอเกะ ตรวจเข้ม คัดกรอง เฝ้าระวัง [กระทรวงวัฒนธรรม]
วันพุธที่ 18 มีนาคม 2563
รมว.วธ. สั่งคุมเข้มร้านเกม คาราโอเกะ ป้องกันติดเชื้อโควิด-19 สวธ. รับนโยบายแจ้งผวจ.ทั่วประเทศ และผู้ประกอบการร้านเกม - คาราโอเกะ ตรวจเข้ม คัดกรอง เฝ้าระวัง [กระทรวงวัฒนธรรม]
รมว.วธ. สั่งคุมเข้มร้านเกม คาราโอเกะ ป้องกันติดเชื้อโควิด-19 สวธ. รับนโยบายแจ้งผวจ.ทั่วประเทศ และผู้ประกอบการร้านเกม - คาราโอเกะ ตรวจเข้ม คัดกรอง เฝ้าระวัง ดูแลความสะอาดสถานที่-อุปกรณ์ ป้องกันไวรัสโคโรนา แนะจัดจุดล้างมือ-จัดวางแอลกอฮอล์เจล
รมว.วธ. สั่งคุมเข้มร้านเกม คาราโอเกะ ป้องกันติดเชื้อโควิด-19
สวธ. รับนโยบายแจ้งผวจ.ทั่วประเทศ
และผู้ประกอบการร้านเกม - คาราโอเกะ ตรวจเข้ม คัดกรอง เฝ้าระวัง
ดูแลความสะอาดสถานที่-อุปกรณ์ ป้องกันไวรัสโคโรนา
แนะจัดจุดล้างมือ-จัดวางแอลกอฮอล์เจลสําหรับล้างมือ
นายอิทธิพล คุณปลื้ม รัฐมนตรีว่าการกระทรวงวัฒนธรรม(รมว.วธ.)เปิดเผยว่า จากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ไปทุกทวีปทั่วโลก รวมถึงในประเทศไทยนั้น รัฐบาลได้มีข้อสั่งการให้ทุกหน่วยงานกําหนดมาตรการต่างๆ โดยให้มีการบูรณาการความร่วมมือทุกภาคส่วน ในการคัดกรอง เฝ้าระวัง ป้องกัน และควบคุมโรคอย่างเข้มข้น และขอให้ประชาชนให้ความร่วมมือและปฏิบัติตามคําแนะนําต่างๆ เพื่อความปลอดภัยทั้งตนเองและผู้อื่น รวมทั้งลดผลกระทบในด้านเศรษฐกิจและสังคม โดยของกระทรวงวัฒนธรรม (วธ.) และหน่วยงานในสังกัด วธ.ทั้งส่วนกลางและส่วนภูมิภาค ได้กําชับให้ปฏิบัติตามข้อแนะนําและมาตรการที่รัฐบาลประกาศอย่างเคร่งครัด และให้รายงานผลการปฏิบัติ ในการคัดกรอง เฝ้าระวัง ป้องกัน และควบคุมโรคให้ผู้บริหาร วธ. รับทราบอย่างต่อเนื่อง
รัฐมนตรีว่าการกระทรวงวัฒนธรรม กล่าวว่า นอกจากนี้ได้สั่งการให้กรมส่งเสริมวัฒนธรรม (สวธ.) ซึ่งดูแลร้านเกม ร้านคาราโอเกะ ร้านวีดิทัศน์ ให้ประสานผู้ประกอบการเพื่อวางมาตรการและตรวจเข้มในการคัดกรอง เฝ้าระวัง ป้องกัน และควบคุมโรคอย่างเป็นระบบ รวมทั้งให้ผู้ประกอบการดู แลความสะอาดสถานที่ อุปกรณ์ในการให้บริการต่างๆ รวมจัดจุดล้างมือและมีการจัดวางแอลกอฮอล์เจลสําหรับล้างมือในทุกจุดด้วย อย่างไรก็ตามในส่วนของภูมิภาค มอบหมายให้กรมส่งเสริมวัฒนธรรม (สวธ.) ทําหนังสือแจ้งไปยังผู้ว่ าราชการจังหวัด 76 จังหวัดทั่วประเทศ เพื่อสั่งการให้วัฒนธรรมจังหวัด ลงพื้นที่ตรวจและให้คําแนะนําผู้ประกอบการร้านเกม ร้านคาราโอเกะ และร้านวีดิทัศน์ ในพื้นที่ต่างจังหวัดด้วย
----------------------
รัฐบาลไทย-ข่าวทำเนียบรัฐบาล-ผู้ตรวจกระทรวงดิจิทัลฯ หารือ คณะวุฒิสมาชิกจากอินโดนีเซีย เกี่ยวกับการขับเคลื่อนนโยบายดิจิทัล
วันพุธที่ 11 กันยายน 2562
ผู้ตรวจกระทรวงดิจิทัลฯ หารือ คณะวุฒิสมาชิกจากอินโดนีเซีย เกี่ยวกับการขับเคลื่อนนโยบายดิจิทัล
ผู้ตรวจกระทรวงดิจิทัลฯ หารือ คณะวุฒิสมาชิกจากอินโดนีเซีย เกี่ยวกับการขับเคลื่อนนโยบายดิจิทัล
p.p1 {margin: 0.0px 0.0px 0.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 0.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 0.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
นายขจิต สุขุม ผู้ตรวจราชการกระทรวงดิจิทัลเพื่อเศรษฐกิจและสังคม ให้การต้อนรับคณะวุฒิสมาชิกจาก House of Regional Representative แห่งสาธารณรัฐอินโดนีเซีย ซึ่งมี Hon. Ms. GKR Ayu Koes Indriyah ตําแหน่ง Head of Senator Parliamentary Cooperation Committee เป็นหัวหน้าคณะ เมื่อวันที่ 10 กันยายน 2562 ณ ห้องประชุม 702 สํานักงานปลัดกระทรวงดิจิทัลเพื่อเศรษฐกิจและสังคม กรุงเทพฯ โดยทั้งสองฝ่ายได้ร่วมแลกเปลี่ยนข้อมูลเกี่ยวกับการขับเคลื่อนโยบายดิจิทัลเพื่อเศรษฐกิจและสังคมของไทยกับประเทศอินโดนีเซีย ซึ่งผู้ตรวจราชการกระทรวงฯ ได้ให้ข้อมูลเกี่ยวกับความเป็นมาและแนวคิดในการก่อตั้งกระทรวงดิจิทัลฯ เพื่อให้มีความสอดคล้องกับบริบทในการขยายตัวของเทคโนโลยีดิจิทัลในยุคปัจจุบัน รวมทั้งได้ให้ข้อมูลเกี่ยวกับการขับเคลื่อนนโยบายดิจิทัลเพื่อเศรษฐกิจและสังคมของไทยในทุกมิติ เช่น โครงการเน็ตประชารัฐ การออกกฎหมายด้านดิจิทัล โครงการ Digital Park และการพัฒนาทรัพยากรมนุษย์ด้านดิจิทัล เป็นต้น นอกจากนี้ ยังได้ให้ข้อมูลเกี่ยวกับการพัฒนาด้านดิจิทัลในกรอบอาเซียน เช่น โครงการ ASEAN Smart City Network ซึ่งคณะวุฒิสมาชิกฯ ได้แสดงความชื่นชมการดําเนินงานของฝ่ายไทย โดยเฉพาะโครงการ Digital Park และแสดงความยินดีที่จะช่วยสนับสนุนการพัฒนาด้านดิจิทัลของอาเซียนอย่างเต็มที่
********************